魯平

魯平，係一位前國務院港澳辦公室主任、香港基本法起草委員會副秘書長，四川省南充閬中人。

佢曾經歷過1980年代，同香港有關問題嘅中英交流談判。喺1992年嗰時嘅港督——彭定康公佈政改方案之後去過北京嗰時佢出過場。喺嗰單記者會入面，曾經批評過彭定康係將來變成香港嘅「千古罪人」。佢喺2009年出版嘅《魯平——口述香港回歸》本書話佢喺1995年做過胃癌切除手術，同時喺2012年直接批評過有關「香港獨立運動」嘅言論。

2015年5月3號北京當地時間19點20分，佢喺北京嘅一間醫院入面與世長辭，終年87歲。

簡歷 
 1980年代，國務院港澳辦公室綜合組組長，後尾升做秘書長
 1985年，香港基本法起草委員會副秘書長
 1987年8月，升做國務院港澳辦公室副主任
 1990年11月，升做國務院港澳辦公室主任
 1992年10月，喺中國共產黨第十四次全國代表大會上當選為中央委員
 1993年7月，香港特別行政區籌備委員會預備工作委員會副主任委員、秘書長
 1996年1月，香港特別行政區籌備委員會副主任委員、秘書長
 1997年7月，唔再做國務院港澳辦公室主任

榮譽博士 
 香港城市大學榮譽法學博士
 香港浸會大學榮譽法學博士

屋企 
魯平個仔魯恭係小提琴手姚珏個老公。

攷

港澳办发讣告：鲁平因病逝世 享年88岁(图) 搜狐新闻 
 国务院港澳办原主任鲁平去世 曾批彭定康“千古罪人”  中國新聞網 

類:香港城市大學榮譽博士
類:香港浸會大學榮譽博士
四川人
平
類:中華人民共和國中央政府官員